text: Svømmehal renoveres for 8 mio. og skifter navn
  08 december 2010 kl. 15.42
  Vamdrup Svømmehal bliver til KongeåBadet og lægges ind under Slotssøbadet i Kolding.
  Efter en større renovering er badet nu klar til en stor indvielsesfest lørdag den 18. december.
  Badet er renoveret for 8 mio.
  Der er lavet nyt varmvandsbassin, nyt ventilationsanlæg og et nyt vandbehandlingsanlæg, fordi det gamle ikke længere kunne leve op til de nyeste vandkrav fra miljømyndighederne.
  Det er SlotssøBadet i Kolding, der nu står for driften - og det betyder flere ændringer i forhold til den kommunale drift ? feks. udbydes nu babysvømning og vandgymnastik.
  